cyanic-selkie/wikianc huggingface dataset:
საარჩევნო სისტემა
პროპორციულობის შეზღუდვა
საარჩევნო სისტემათა უმრავლესობა ზღუდავს ადგილების განაწილების აბსოლუტურ პროპორციულობას ამომრჩეველთა ხმების მიმართ. პროპორციულობის შემზღუდავი ერთ-ერთი მნიშვნელოვანი ფაქტორი საარჩევნო ბარიერია. სამართლებრივად განსაზღვრული ბარიერის დაწესებას პარტიული ფრაგმენტაციისგან თავის არიდების მიზანი უდევს საფუძვლად. ეფექტიანი ბარიერი კი დაკავშირებულია ოლქის სიდიდესთან. რაც უფრო ნაკლები მანდატისგან შედგება საარჩევნო ოლქი, მით უფრო მაღალია ეფექტიანი ბარიერის დონე, რაც მცირე პარტიების პარლამენტში წარმოდგენას აბრკოლებს. პროპორციულობის შემზღუდავი კიდევ ერთი ფაქტორი მოსახლეობის რაოდენობასთან შედარებით ოლქებს შორის ადგილების არასწორი, უთანაბრო განაწილებაა. აღნიშნულის მაგალითია აშშ-ის კონგრესის ზედა პალატის - სენატის საარჩევნო სისტემა. თითოეული შტატი მოსახლეობის რაოდენობის განურჩევლად 2-2 სენატორს ირჩევს.
ოლქებს შორის ადგილების არასწორი განაწილება არღვევს ამომრჩეველთა ხმის თანაბრობის პრინციპს, რაც აღინიშნებოდა 2016 წლამდე საქართველოს პარლამენტის  არჩევნებისთვის   შექმნილ ერთმანდატიან ოლქებშიც. ოლქების უთანაბრო დაყოფა 2015 წელს საქართველოს საკონსტიტუციო სასამართლომ  არაკონსტიტუციურაც ცნო.
პროპორციულობა / არაპროპორციულობა
საარჩევნო სისტემას ერთ-ერთი ყველაზე ძლიერი გავლენა არჩევნების შედეგების არაპროპორციულობის დონეზე  აქვს. არაპროპორციულობა გულისხმობს განსხვავებას პარტიების ხმების წილსა და მათ მიერ დაკავებული ადგილების წილს შორის. იმ შემთხვევაში, თუ არჩევნებში მონაწილე პარტიების  მიერ მიღებული ხმების წილი ზუსტად არ შეესაბამება მათ მიერ მოპოვებული ადგილების წილს, ფიქსირდება არაპროპორციულობა. არაპროპორციულობის გარკვეული დონე ყველა სახის საარჩევნო სისტემისთვის არის დამახასიათებელი, თუმცა როგორც სხვადასხვა კვლევები აჩვენებს, იგი პროპორციული საარჩევნო სისტემის გამოყენებისას ყველაზე დაბალია.
პარტიული სისტემა
პარტიული სისტემის ტიპი, საკანონმდებლო ორგანოში წარმოდგენილი პარტიების რაოდენობა და შედარებითი ზომა მნიშვნელოვნად არის განპირობებული საარჩევნო სისტემის მიერ. ზოგიერთმა საარჩევნო სისტემამ შეიძლება, ხელი შეუწყოს პარტიულ ფრაქციონალიზმს, როდესაც ერთი პარტიის შიგნით დაპირისპირებული ფრაქციები გამოიყოფა, ხოლო ზოგიერთმა სისტემამ შეიძლება, საპირისპირო შედეგი გამოიწვიოს. საარჩევნო სისტემა გავლენას ახდენს საარჩევნო კამპანიის ხასიათზე და პოლიტიკური ელიტის ქცევაზეც. მან შესაძლოა, პარტიებს ალიანსების შექმნისკენ ან ვიწრო ინტერესებით მოქმედებისკენ უბიძგოს. მორის დიუვერჟეს მიხედვით, საარჩევნო სისტემის გავლენა პარტიულ სისტემაზე მექანიკური და ფსიქოლოგიური ფაქტორების ზემოქმედებით გამოიხატება. მექანიკური ეფექტი შეიძლება გამოიხატოს ერთმანდატიან ოლქში უმცირესობის ხმების დაკარგვით, რაც, ფსიქოლოგიური ეფექტის სახით, ამომრჩეველთა განწყობებსა და ქცევაზეც აისახება. ისინი უფრო ძლიერ პოლიტიკურ პარტიებს აძლევენ ხმას, რაც ორპარტიულ სისტემას წარმოშობს. პროპორციული საარჩევნო სისტემა უფრო მეტად მრავალპარტიულ სისტემას წარმოშობს, მაშინ, როდესაც პლურალური/მაჟორიტარული სისტემები ორპარტიულობისკენ იხრებიან.
სოციალური გამმიჯნავი ხაზები
პიპა ნორისის მიხედვით, მაჟორიტარული საარჩევნო სისტემის მოქმედებისას პარტიების საარჩევნო სტრატეგია ამომრჩეველთა ხმების მაქსიმიზაციაზე ორიენტირდება. ერთმანდატიან საარჩევნო ოლქში გამარჯვების მიღწევის მიზნით ისინი სხვადასხვა იდეოლოგიის რაც შეიძლება მეტი ადამიანის მიმხრობას ცდილობენ. პროპორციული სისტემის პირობებში კი პარტიები გარკვეული სოციალური ჯგუფების წარმომადგენლების მიმხრობაზე ორიენტირდებიან. ამდენად, მიიჩნევა, რომ საზოგადოების სოციალური სტრუქტურა და მისი გამმიჯნავი ხაზები ამომრჩევლების მიერ მემარცხენე თუ მემარჯვენე პარტიებისთვის ხმის მიცემაზე უფრო ძლიერად პროპორციული წარმომადგენლობის საარჩევნო სისტემის მქონე ქვეყნებში აისახება.
ამომრჩეველთა აქტივობა
საარჩევნო სისტემის გავლენების კვლევებს შორის ყურადღება ამომრჩეველთა აქტივობაზეც მახვილდება, რაც პროპორციული სისტემის პირობებში არჩევნებში მონაწილეობის უფრო მაღალ დონეს აჩვენებს. პიპა ნორისის მიხედვით, მაჟორიტარული სისტემის მოქმედების პირობებში იმ ამომრჩევლებს, რომლებიც მცირე ან გეოგრაფიულად მიმოფანტული მხარდაჭერის მქონე პარტიებს უჭერენ მხარს, არჩევნებში  მონაწილეობის დაბალი მოტივაცია უჩნდებათ. პროპორციული სისტემის მოქმედებისას კი დაბალი საარჩევნო ბარიერი და ოლქის დიდი ზომა ზრდის მცირე პარტიების წარმომადგენლობით ორგანოში შესვლის შესაძლებლობას და მათ ამომრჩევლებს არჩევნებში მონაწილეობისკენ უბიძგებს.
ეთნიკური უმცირესობების წარმომადგენლობა
საარჩევნო სისტემის სხვადასხვა მახასიათებელმა ეთნიკურ უმცირესობათა წარმომადგენლობის დონეზე შესაძლოა, სხვადასხვანაირი გავლენა იქონიოს. მაგალითად, დაბალი სამართლებრივი ბარიერი ან/და გონივრულად მსხვილი ოლქების არსებობა ზრდის ეთნიკურ უმცირესობათა წარმომადგენლობას. ზოგჯერ უმცირესობათა წარმომადგენლობის გაზრდის მიზნით საარჩევნო სისტემა სპეციალურ წამახალისებელ წესებსაც შეიცავს. პროპორციული წარმომადგენლობის სისტემის/კომპონენტის პირობებში ეთნიკურ უმცირესობათა პარტიული სიებისათვის ზოგჯერ უფრო დაბალი ან ნულოვანი სამართლებრივი ბარიერი წესდება. მაგალითად, 0%-იანი სამართლებრივი ბარიერია განსაზღვრული ეთნიკური უმცირესობების სიებისთვის გერმანიასა და პოლონეთში, მაშინ, როდესაც სხვა სიებისთვის ბარიერი 5%-ს შეადგენს. უნგრეთში ეთნიკური უმცირესობებისთვის მხოლოდ ბუნებრივი ბარიერი მოქმედებს, რაც პარლამენტში ერთი ადგილის მოსაპოვებლად საკმარისი ხმების რაოდენობის მოთხოვნას გულისხმობს.
უმცირესობათა წარმოამდგენლობის უზრუნველყოფის ერთ-ერთი მეთოდი წარმომადგენლობით ორგანოში რეზერვირებული ადგილების გამოყოფაა. ასეთ შემთხვევაში საკანონმდებლო ორგანოს შემადგენლობის განსაზღვრულ ნაწილს მხოლოდ უმცირესობათა წარმომადგენლები იკავებენ. უმცირესობათა წახალისების კიდევ ერთი მეთოდს საკანონმდებლო ორგანოში გეოგრაფიულად კონცენტრირებული უმცირესობათა რეგიონებისთვის, მოსახლეობის რაოდენობასთან შედარებით, ზედმეტი ადგილების გამოყოფა წარმოადგენს. მაგალითად, მსგავს მეთოდს მიმართავს გაერთიანებული სამეფოს პარლამენტის თემთა პალატა, სადაც შოტლანდიასა და უელსს  იმაზე მეტი დეპუტატი ჰყავთ, ვიდრე მხოლოდ მოსახლეობის რაოდენობის მიხედვით შეიძლებოდა, ჰყოლოდათ.
საარჩევნო სისტემათა შედარება
საარჩევნო სისტემების შედარება ეფუძნება სხვადასხვა კრიტერიუმებს. გალაგერის მიხედვით, საარჩევნო სისტემის შეფასებისთვის გამოიყოფა 8 საკვანძო კრიტერიუმი, რომლებიც ეყრდნობა 6 სამეცნიერო ნაშრომსა და სამი კომისიის ანგარიშს. მათ შორისაა მაკენზის, ლეიკმანის, ახალი ზელანდიის საარჩევნო სისტემის სამეფო კომისიის, კატცის, სარტორის, კენჭისყრის სისტემაზე დამოუკიდებელი კომისიის (ჯენკინზის ანგარიში), პაუელის, პროპორციულ წარმომადგენლობაზე დამოუკიდებელი კომისიის, შუგარტისა და უატენბერგის მიერ შემუშავებული კრიტერიუმები.
საარჩევნო სისტემის სხვადასხვა ტიპი სხვადასხვა კრიტერიუმის მიხედვით განსხვავებულ ეფექტს იძლევა. შეფარდებითი უმრავლესობის მაჟორიტარულ სისტემასა და ორტურიან სისტემას გააჩნიათ ძლიერი დადებითი ეფექტი სტაბილური ეფექტიანი მთავრობის, მთავრობის  ვარიანტების იდენტიფიკაციისა და მთავრობის  შეცვლის შესაძლებლობის შექმნის თვალსაზრისით. თუმცა, ისინი უარყოფით გავლენას ახდენენ ამომრჩეველთა პრეფერენციების წარმოდგენის სიზუსტესა და არჩევნებში მონაწილეობაზე. ამ ორ უკანასკნელ კრიტერიუმს ყველაზე კარგად უზრუნველყოფს ღია სიითი პროპორციული წარმომადგენლობის სისტემა. დახურული სიითი პროპორციული წარმომადგენლობის სიტემა ძლიერ დადებით გავლენას ახდენს პროპორციულობაზე, თუმცა ვერ უზრუნველყოფს ოლქის ამომრჩეველთა წინაშე დეპუტატების პერსონალურ პასუხისმგებლობას. შერეულ საარჩევნო სისტემებში სხვადასხვა კრიტერიუმის მიმართ სისტემის გავლენა შედარებით დაბალანსებულია.
საქართველოს საარჩევნო სისტემა
საქართველოს პარლამენტი შერეული, პარალელური საარჩევნო სისტემით ირჩევა. მანდატების ნაწილი ერთიან მრავალმანდატიან ოლქში დახურული პარტიული სიებით ნაწილდება, ნაწილი კი ერთმანდატიან ოლქებში ორტურიანი სისტემით. საქართველოს პარლამენტის 2020 წლის არჩევნებში არჩეული პარლამენტი შედგება პროპორციული სისტემით არჩეული 120 და მაჟორიტარული სისტემით არჩეული 30 პარლამენტის წევრისაგან. პროპორციული კომპონენტი განსაზღვრავს 1%-იანი სამართლებრივ ბარიერს პოლიტიკური პარტიებისა და საარჩევნო ბლოკებისათის. საქართველოს პარლამენტის მომდევნო არჩევნები ტარდება 2024 წლის 26 ოქტომბერს. კონსტიტუციის მოქმედი რედაქცია ითვალისწინებს სიითი პროპორციული წარმომადგენლობის სისტემის ამოქმედებას. პარლამენტის 150-ივე წევრი ერთიან მრავალმანდატიან ოლქში წარდგენილი პარტიული სიებიდან უნდა აირჩეს. ბარიერად განსაზღვრულია ამომრჩეველთა არანაკლებ 5%-ის ხმები პოლიტიკური პარტიებისათვის და ბლოკებისთვის.
ადგილობრივი თვითმმართველობის წარმომადგენლობითი ორგანოს – საკრებულოს არჩევნები ტარდება შერეული პროპორციული და მაჟორიტარული საარჩევნო სისტემების საფუძველზე. პროპორციული კომპონენტში დაწესებულია 4%-იანი საარჩევნო ბარიერი. მაჟორიტარული კომპონენტი კი ითვალისწინებს საკრებულოს მაჟორიტარი დეპუტატების არჩევას შეფარდებითი უმრავლესობის მაჟორიტარული სისტემით. მუნიციპალიტეტის მერის არჩევნები იმართება ორტურიანი სისტემის საფუძველზე.
რესურსები ინტერნეტში
* კატეგორია:ხმის მიცემის თეორია კატეგორია:საზოგადოებრივი არჩევანის თეორია კატეგორია:სოციალური არჩევის თეორია კატეგორია:არჩევნები
აბაზა (ქალაქი)
სქოლიო
კატეგორია:ხაკასეთის ქალაქები
დიატომიტი
დიატომიტი, კიზელგური, ინფუზორიული მიწა (Diatomeae — დიატომური წყალმცენარეები) — მოთეთრო ან მოყვითალო ცარცისმაგვარი ფოროვანი, მსუბუქი დანალექი ქანი. ქიმიური შედგენილობით 96% ოპალია. შეიცავს კვარცის, გლაუკონიტის, თიხის მინარევებს. დიატომიტი წარმოიქმნება ზღვისა და ტბის აუზებში დალექილი დიატომეებიანი შლამისაგან. იყენებენ ადსორბენტად და ფილტრად ნავთობქიმიური, საფეიქრო, კვების მრეწველობის, აგრეთვე ანტიბიოტიკების, ქაღალდის, პლასტსმასებისა და საღებავების წარმოებაში, ლითონისა და მარმარილოს საპრიალებელი პასტების დასამზადებლად და სხვა. საქართველოში არსებობს ქისათიბის დიატომიტის საბადო.
ლიტერატურა
კატეგორია:დანალექი ქანები კატეგორია:სამშენებლო მასალები
უქიმერიონი (ჟურნალი)
„უქიმერიონი“ — ქართული ლიტერატურისა და ხელოვნების ყოველთვიური ჟურნალი, გამომცემელი — მხატვრული მწერლობის ქუთაისის კავშირის გამომცემლობა. გამოვიდა 1922 წელს ქუთაისში, გამოიცა 6 ნომერი. გამომცემელი — სარედაქციო კოლეგია. ჟურნალში დაბეჭდილია ტერენტი გრანელის, ჯ. ჯორჯიკიას, დ. თომაშვილის, შ. ჩარკვიანის, ი. ჯორჯაძის, ვიქტორ გაბესკირიას, ს. კვანტალიანის, დია ჩიანელის (ჩხეიძე), ვ. წერეთლისა და სხვათა ლექსები, ნოველები, მინიატიურები, სტატიები; გაშუქებულია ქართველ სიმბოლისტებისა და ფუტურისტების შემოქმედებითი მეთოდის ზოგიერთი საკითხი და სხვა.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
სირთ-იენიგიჯა
სირთ-იენიგიჯა (Sırt Yenigicə) — სოფელი აზერბაიჯანში, გაბალის რაიონში. მოსახლეობის რაოდენობა  —  400 კაცი.
რესურსები ინტერნეტში
კატეგორია:გაბალის რაიონის სოფლები
დრაიშპიცი
დრაიშპიცი (Dreispitz) — მთა ბერნის ალპებში, შვეიცარიაში, ბერნის ალპებში. მისი მწვერვალი მდებარეობს ზღვის დონიდან 2 520 მეტრზე. მთაზე ასვლა შესაძლებელია ბილიკით.
რესურსები ინტერნეტში
კატეგორია:ალპები კატეგორია:შვეიცარიის მთები
ალია მუსტაფინა
ალია მუსტაფინა (Алия Фархатовна Мустафина; Алия Фәрһәт кызы Мостафина; დ. 30 სექტემბერი, 1994) — რუსი სპორტული ტანმოვარჯიშე. 2010 წლის მსოფლიო ჩემპიონი „all-around“ ღონისძიებაში, 2012 და 2016 წლების ოლიმპიური ჩემპიონი „uneven bars“ ღონისძიებაში და 7 ოლიმპიური მედლის მფლობელი.
2012 წლის ოლიმპიურ თამაშებზე მუსტაფინამ ტანმოვარჯიშეთა შორის ყველაზე მეტი, ოთხი ოლიმპიური მედალი მოიპოვა. 2016 წლის ოლიმპიურ თამაშებზე სიმონა ამანარის შემდეგ ის პირველი ქალი ტანმოვარჯიშე ქალია, რომელმაც „all-around“ ღონისძიებაში ზედიზედ ორივე ოლიმპიურ თამაშეზე მედლები მოიპოვა, ასევე სვეტლანა ხორკინას შემდეგ პირველად სწორედ მან შეძლო ზედიზედ ორივე ოლიმპიურ თამაშზე „uneven bars“ ღონისძიებაში ოქროს მედლების მოპოვება. მუსტაფინა 7 ოლიმპიური მედლით სვეტლანა ხორკინასთან ერთად რუს ტანმოვარჯიშეებს შორის პირველ ადგილს იკავებს მოპოვებული ოლიმპიური მედლების რაოდენობის მიხედვით (არ ითვლება საბჭოელი ტანმოვარჯიშეები). ის იმ ცხრა ტანმოვარჯიშეს შორისაა, რომლებმაც მსოფლიო ჩემპიონატებზე ყველა ინდივიდუალურ ღონისძიებაში მედლები მოიპოვეს.
ადრეული წლები
მუსტაფინა 1994 წლის 30 სექტემბერს ეგორიევსკში (რუსეთი) დაიბადა. მამისი ფარხატ მუსტაფინი, ვოლგელი თათარი, 1976 წლის ზაფხულის ოლიმპიური თამაშების ბრინჯაოს მედალოსანია ბერძნულ-რომაულ ჭიდაობაში, დედა კი, რუსი ელენა მუსტაფინა (ქალიშვილობის გვარი: კუზნეცოვა) ფიზიკის მასწავლებელია. მისი უმცროსი და, ნაილია, რუსეთის მხატვრული ტანვარჯიშის უმცროსთა ეროვნული ნაკრების ყოფილი წევრია.
2007
მუსტაფინა პირველ მნიშვნელოვან საერთაშორისო ჩემპიონატზე 2007 წლის მარტში, მონრეალში გამოვიდა. მან „all-around“ ღონისძიებაში 58,825 ქულით მეორე ადგილი დაიკავა. მომდევნო თვეში მან კიევში სტელა ზახაროვას თასზე იასპარეზა და 55,150 ქულით „all-round“ ღონისძიებაში ვერცხლის მედალი მოიპოვა.
2007 წლის სექტემბერში, მუსტაფინა იოკოჰამაში უმცროსთა შორის იაპონიის საერთაშორისო ჩემპიონატზე გამოვიდა, სადაც „all-around“ ღონისძიებაში 59.800 ქულით კვლავ მეორე ადგილი დაიკავა და დანარჩენ ოთხ ღონისძიებაშიც ვერცხლის მედლები მოიპოვა (14,750, „ბჯენითი რბენები“; 15,250, „uneven bars“; 15,450, „balance beam“; 14,100, „floor exercise“).
2008
2008 წლის მარტში საფრანგეთში გამართულ ქალთა მხატვრული ტანვარჯიშის ევროპის ჩემპიონატზე, მუსტაფინამ რუსეთის უმცროსთა ეროვნულ ნაკრებთან ერთად ოქროს მედალი მოიპოვა, ინდივიდუალურ „all-around“ ღონისძიებაში კი — ვერცხლის მედალი (60,300). „„Uneven bars“ (14,475) და „ floor exercise“ (14,375) ღონისძიებებში მან მეოთხე ადგილები დიაკავა.
ნოემბერში მუსტაფინამ სენიორთა დივიზიაში, მარსელში გამართულ მასილიას თასზე იასპარეზა. „All-around“ ღონისძიებაში მან მეექვსე ადგილი დაიკავა (57,300), „ბჯენითი რბენები“ღონისძიებაში — მეოთხე (13,950), ხოლო „floor exercise“ ღონისძიებაში — მეორე (14,925).
2009
2009 წლის მარტში, ბრიანსკში გამართულ რუსეთის ეროვნულ ჩემპიონატზე უფროსთა დივიზიაში „all-around“ ღონისძიებაში 58,550 ქულით მუსტაფინამ პირველი ადგილი დაიკავა. 14,950 ქულით ოქროს მედალი მოიპოვა „balance beam“ ღონისძიებაშიც, 15,300 ქულით „uneven bars“ ღონისძიებაში ვერცხლის მედალი აიღო, ხოლო 14,700 ქულით „floor exercise“ ღონისძიებაში — ბრინჯაოს მედალი. რუსმა მთავარმა მწვრთნელმა, ალექსანდრე ალექსანდროვმა სინანულითთ აღნიშნა ის ფაქტი, რომ „ამ ასაკის გოგონებს უფროსთა შორის საერთაშორისო შეჯიბრებებზე გამოსვლა არ შეუძლიათ.“
ზაფხულში ალიამ კიდევ ორ შეჯიბრზე იასპარეზა: ივლისში ტოკიოში გამართულ იაპონიის თასზე „all-around“ ღონისძიებაში 58,250 ქულით მეორე ადგილი დაიკავა, აგვისტოში პენზაში გამართულ რუსეთის თასზე უფროსთა დივიზიაში კი „all-around“ ღონისძიებაში 59,434 ქულით ოქროს მედალი მოიპოვა. დეკემბერში, დოჰაში (ყატარი) გამართულ ჩემპიონატზე „all-around“ (57,350), „uneven bars“ (14,825), „balance beam“ (14,175) და „floor exercise“ (14,575) ღონისძიებებში გაიმარჯვა, „ბჯენითი რბენები“ ღონისძიებაში კი 13.900 ქულით მეორე ადგილი დაიკავა.
სქოლიო
კატეგორია:დაბადებული 30 სექტემბერი კატეგორია:დაბადებული 1994 კატეგორია:რუსი ქალი სპორტული ტანმოვარჯიშეები კატეგორია:სპორტული ტანმოვარჯიშეები 2012 წლის ზაფხულის ოლიმპიურ თამაშებზე კატეგორია:სპორტული ტანმოვარჯიშეები 2016 წლის ზაფხულის ოლიმპიურ თამაშებზე კატეგორია:რუსი ოლიმპიური სპორტული ტანმოვარჯიშეები კატეგორია:რუსი ოლიმპიური ოქროს მედალოსნები კატეგორია:რუსი ოლიმპიური ვერცხლის მედალოსნები კატეგორია:რუსი ოლიმპიური ბრინჯაოს მედალოსნები კატეგორია:ოლიმპიური მედალოსნები სპორტულ ტანვარჯიშში კატეგორია:2012 წლის ზაფხულის ოლიმპიური თამაშების მედალოსნები კატეგორია:2016 წლის ზაფხულის ოლიმპიური თამაშების მედალოსნები კატეგორია:მსოფლიო ჩემპიონი სპორტული ტანმოვარჯიშეები კატეგორია:სპორტული ტანვარჯიშის მსოფლიო ჩემპიონატის მედალოსნები
რიო-ტამბოს რაიონი
რიო-ტამბოს რაიონი (Distrito de Río Tambo) — რაიონი პერუში, ხუნინის რეგიონის სატიპოს პროვინციაში. მდებარეობს ზღვის დონიდან 275 მეტრზე. 2007 წლის მონაცემებით, მოსახლეობა 27 793 ადამიანს შეადგენდა, სიმჭიდროვე 2.7 ადამიანი კმ²-ზე. ფართობი 10 349 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:სატიპოს პროვინციის რაიონები
იანგონის რეგიონი
იანგონის რეგიონი (ရန်ကုန်တိုင်းဒေသကြီ; ყოფილი რანგონის ოლქი) — რეგიონი მიანმარში. ის მდებარეობს ქვემო მიანმარის ცენტრალურ ნაწილში. მას ესაზღვრება ჩრდილოეთით და აღმოსავლეთით ბაგოს რეგიონი, სამხრეთით მარტაბანის ყურე და დასავლეთით აიეიარვადის რეგიონი. იანგონის რეგიონში დომინირებს მისი დედაქალაქი იანგონი, ყოფილი ეროვნული დედაქალაქი და ქვეყნის უდიდესი ქალაქი. სხვა მნიშვნელოვანი ქალაქებია ტანილინი და თუანტე. იანგონის რეგიონი მიანმარის ყველაზე განვითარებული ადგილია და ის საერთაშორისო ,,კარიბჭესაც" წარმოადგენს. რეგიონის ფართობი 10 170 კვადრატული კილომეტრია.
ადმინისტრაციული დაყოფა
იანგონის რეგიონი შედგება 4 რაიონისა და 45 დასახლებული პუნქტისგან. ქალაქი იანგონი მოიცავს 33 დასახლებას.
დემოგრაფია
ეთნიკურად ბირმელები მოსახლეობის უდიდეს ნაწილს შეადგენენ. სამმართველოში ასევე ცხოვრობენ დიდი რაოდენობით ჩინელები და სამხრეთ აზიელები. მოსახლეობის უმრავლესობა თერავადა ბუდისტები არიან, შემდეგ მოსდევენ მუსლიმები, ქრისტიანები და ინდუსები. 2014 წლის აღწერის ანგარიშის თანახმად, იანგონის რეგიონის მოსახლეობა 7,36 მილიონს შეადგენს. ბირმული არის ძირითადი ენა, რომელსაც ყველა ეთნიკური წარმოშობის ხალხი იყენებს. იანგონის ურბანულ ელიტაში ინგლისური ძირითადი მეორე ენაა.
რელიგია
მოსახლეობის 91% ბუდისტია, 4,7% მუსლიმი, ხოლო 3.2% ქრისტიანი.
ეკონომიკა
იანგონის რეგიონი ყველაზე განვითარებული რეგიონია ქვეყანაში. მთავრობის ოფიციალური სტატისტიკის თანახმად, 2010–2011 წლების ფინანსური მონაცემებით, იანგონის რეგიონის ეკონომიკის ზომამ შეადგინა 8,93 ტრილიონი კიატი, ანუ ეროვნული მშპ – ს 23%. დიდი იანგონი არის ქვემო მიანმარის მთავარი სავაჭრო ცენტრი ყველა სახის საქონლისთვის - ძირითადი საკვები პროდუქტებიდან - მეორად მანქანებამდე. ბაიინაუნგის მარკეტი არის უდიდესი სავაჭრო ცენტრი ბრინჯის, ლობიოს და პულსისა და სხვა სასოფლო სამეურნეო საქონლისთვის. ქვეყნის ლეგალური იმპორტისა და ექსპორტის უმეტესი ნაწილი გადის ტანლინის თილავას პორტში, მიანმარის ყველაზე დიდ და დატვირთულ პორტში. მინიმუმ 14 მსუბუქი ინდუსტრიული ზონა ირიცხება იანგონში, სადაც ათასობით თანამშრომელია დასაქმებული. დიდი იანგონის გარეთ, ბრინჯის მეურნეობა კვლავ უპირატესად რჩება. სხვა მნიშვნელოვან კულტურებში შედის ჯუთისა, პულსის, რეზინის, შაქრის ლერწმის და მიწის თხილის წარმოება.
ტრანსპორტი
იანგონის რეგიონს აქვს საუკეთესო სატრანსპორტო ინფრასტრუქტურა ქვეყანაში. მთელი ტრანსპორტი დანარჩენი ქვეყნისკენ სწორედ იანგონის გავლით ვრცელდება. ხუთი მაგისტრალი იანგონს ქვეყნის დანარჩენ ნაწილთან აკავშირებს. იანგონის საერთაშორისო აეროპორტი ქვეყნის მთავარი საერთაშორისო კარიბჭეა. იანგონის ცენტრალური რკინიგზის სადგური 5 068 კილომეტრის სიგრძის მიანმარის რკინიგზის სისტემის ნაწილია.
ვინაიდან საავტომობილო ტრანსპორტი ძალიან ძვირი ჯდება ხალხის უმეტესობისთვის, ავტობუსები ტრანსპორტირების ძირითადი გზაა რეგიონში. 2008 წლის იანვარში იანგონის რეგიონში ჰყავდათ თითქმის 182 000 ავტომობილი, რაც ქვეყნის საერთო რაოდენობის 17,7% -ს შეადგენს.
Განათლება
მიუხედავად იმისა, რომ ქალაქ იანგონს აქვს ქვეყნის საუკეთესო საგანმანათლებლო დაწესებულებები, იანგონის დანარჩენ რეგიონში არსებული საგანმანათლებლო საშუალებები და შესაძლებლობები ძალიან ცუდია. სოფლად და ღარიბ რაიონებში ბევრი მოსწავლე არ ამთავრებს საშუალო სკოლას. ოფიციალური სტატისტიკის თანახმად, დაწყებითი სკოლის მოსწავლეების მხოლოდ 23% აბარებს საშუალო სკოლაში. სტუდენტების უმეტესობა ირიცხება საჯარო სკოლის სისტემაში. კერძო სკოლები, რომელთა სწავლა ყოველწლიურად მინიმუმ 8000 აშშ დოლარი ღირს, მეტწილად ელიტის წარმომადგენლები სწავლობენ. განყოფილების თითქმის ყველა უნივერსიტეტი მდებარეობს დიდ იანგონში. დაგონის უნივერსიტეტი ჩრდილოეთ დაგონში და აღმოსავლეთ იანგონის უნივერსიტეტი ტანილინში არის ქვეყნის უდიდეს საბაკალავრო უნივერსიტეტებს შორის. იანგონის მედიცინის უნივერსიტეტი 1, იანგონი, მედიცინის უნივერსიტეტი 2, იანგონი, იანგონის ტექნოლოგიური უნივერსიტეტი, კომპიუტერული კვლევების უნივერსიტეტი, იანგონისა და თანლინის მიანმარის საზღვაო უნივერსიტეტი არის მიანმარის ყველაზე პოპულარული უნივერსიტეტები.
ჯანდაცვა
მიანმარში ჯანდაცვის ზოგადი მდგომარეობა ცუდია. სამხედრო მთავრობა ხარჯავს ქვეყნის მშპ – ს 0,5% –დან 3% –მდე ჯანმრთელობის დაცვაზე, რაც მუდმივად წარმოადგენს მსოფლიოში ყველაზე დაბალ მაჩვენებლებს. მიუხედავად იმისა, რომ ჯანდაცვა ნომინალურად უფასოა, სინამდვილეში, პაციენტებს უწევთ მედიკამენტების და მკურნალობის საფასურის გადახდა, თუნდაც სახელმწიფო კლინიკებსა და საავადმყოფოებში. საჯარო საავადმყოფოებს მრავალი ძირითადი საშუალება და მოწყობილობა არ აქვთ. მიუხედავად ამისა, იანგონის რეგიონს აქვს საუკეთესო სამედიცინო დაწესებულებები და პერსონალი, რომლებიც ხელმისაწვდომია ქვეყანაში. ქვემოთ მოცემულია იანგონის რეგიონში ჯანდაცვის მხრივ მდგომარეობა.
სქოლიო
კატეგორია:მიანმარის რეგიონები
დედამიწის დღე
მინი|320x320პქ|დედამიწის დღის დროშა. ავტორი: ჯონ მაკკონელი. დედამიწის დღე — ყოველწლიური ღონისძიება, რომელიც 22 აპრილს აღინიშნება. ამ დღეს მსოფლიოს გარშემო იმართება გარემოს დაცვის მხარდასაჭერი ღონისძიებები. ის პირველად აღინიშნა 1970 წელს, დღესდღეობით კი დედამიწის დღის ქსელის მიერ მსოფლიო მასშტაბითაა კორდინირებული და ყოველწლიურად აღინიშნება 193 ქვეყანაზე მეტში.
2016 წლის დედამიწის დღეზე ამერიკის შეერთებული შტატების, ჩინეთის და სხვა 120 ქვეყნის მიერ ხელი მოეწერა ისტორიული მნიშვნელობის მქონე „პარიზის შეთანხმებას“, რის შედეგადაც უნდა ამოქმედდეს ისტორიული კლიმატის დაცვის შეთანხმება, რომელიც 2015 წლის გაეროს კლიმატის ცვლილების კონფერცენციის მონაწილე 195 სახელმწიფომ დადო პარიზში.
1969 წელს სან-ფრანცისკოში გამართულ იუნესკოს კონფერენციაზე, მშვიდობის აქტივისტმა ჯონ მაკკონელმა წამოაყენა აზრი შექმნილიყო დედამიწის და მშვიდობის ცნების პატივსაცემი დღე და ის პირველად აღნიშნულიყო 1970 წლის 21 მარტს, გაზაფხულის პირველ დღეს ჩრდილოეთ ნახევარსფეროში. მოგვიანებით მაკკონელმა ამ დღის შესახებ გამოაქვეყნა ოფიციალური განცხადება, რომელსაც ხელი მოაწერა გაეროს გენერალურმა მდივანმა უ ტანმა. ერთი თვის შემდეგ შეერთებული შტატების სენატორმა გეილორდ ნელსონმა გარემოზე სამსჯელოდ დააფუძნა ცალკე დედამიწის დღე, რომელიც პირველად 1970 წლის 22 აპრილს გაიმართა. ნელსონმა მისი სამსახურისთვის მოგვიანებით თავისუფლების საპრეზიდენტო მედალი მიიღო. 22 აპრილის დედამიწის დღე კონცენტრირებული იყო შეერთებულ შტატებზე, თუმცა დენის ჰეიესმა, რომელიც 1970 წელს თავდაპირველი საყოველთაო ორგანიზების კოორდინატორი იყო, შექმნა ორგანიზაცია, რომელმაც ამ დღეს საერთაშორისო სახე მისცა და 141 ქვეყანაში გაუკეთა ორგანიზება. მრავალი გაერთიანება დედამიწის კვირას აღნიშნავს, ერთ კვირიანი აქტივობები, რომელიც გარემოს იმ პრობლემებს ეხება, რის წინაშეც მსოფლიო დგას.
სქოლიო
კატეგორია:გაეროს დღეები
ალისოლთანლი
ალისოლთანლი (Əlisoltanlı) — სოფელი აზერბაიჯანში,  საათლის რაიონში. მოსახლეობის რაოდენობა 1501 კაცი.
რესურსები ინტერნეტში
კატეგორია:საათლის რაიონის სოფლები
ბერექე (აყმოლის ოლქი)
ბერექე (Береке) — სოფელი ყაზახეთში, აყმოლის ოლქის არშალის რაიონში. შედის ვოლგოდონოვკის სასოფლო ოკრუგში. ატოკ კოდი — 113441300. გაუქმდა 2013 წელს და მისი მოსახლეობა მიეკუთვნა სოფელ ყოიქელდის.
მოსახლეობა
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 137 კაცს, საიდანაც ყველა ეთნიკურად ყაზახი იყო.
1999 წელს სოფელში ცხოვრობდა 75 ადამიანი (34 მამაკაცი და 41 ქალი). 2009 წლის აღწერის მონაცემებით, მისი მოსახლეობა 28 ადამიანს შეადგენს (14 მამაკაცი და 14 ქალი).
სქოლიო
კატეგორია:არშალის რაიონის დასახლებული პუნქტები
სოფო ბათილაშვილი
სოფო ბათილაშვილი (დ. 17 ივნისი, 1999, თბილისი) — ქართველი მომღერალი, მუსიკალური შოუ „მხოლოდ ქართული“-ის გამარჯვებული (2019).
დაიბადა 1999 წლის 17 ივნისს თბილისში. პირველად 2015 წელს რეიტინგულ მეგაშოუ „X ფაქტორში“ გამოჩნდა. 19 წლის ასაკში პირველი ალბომი „პერიფრაზი” გამოუშვა (2019). ალბომის საპრეზენტაციო კონცერტი 28 ივნისს, თბილისის სპორტის სასახლეში გაიმართა.
სქოლიო
კატეგორია:დაბადებული 17 ივნისი კატეგორია:დაბადებული 1999 კატეგორია:ქართველი მომღერლები კატეგორია:თბილისში დაბადებულები
მარზაგანი
მარზაგანი (Marzagão) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 604 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ მეია-პონტის შემადგენლობაში.
2010 წლის მონაცემებით, მოსახლეობა 2 072 ადამიანს შეადგენდა, მოსახლეობის სიმჭიდროვე 9.32 კმ²-ზე. ფართობი 222 428 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
ტრევის სკოტი
ჟაკ ბერმონ უებსტერ II (დ. 30 აპრილი, 1991), ცნობილი სასცენო სახელით ტრევის სკოტი (ადრე სტილიზებული როგორც Travi$ Scott) — ამერიკელი რეპერი, მომღერალი, სიმღერების ავტორი და პროდიუსერი. მისი მუსიკალური კარიერდა დაიწყო 2008 წელს. სკოტს გამოშვებული აქვს 4 სტუდიური ალბომი. 2017-2019 წლებში ხვდებოდა ამერიკელ ბიზნესმენს, ტელეწამყვანსა და მსახიობს, კაილი ჯენერის. 2018 წლის 1 თებერვალს შეეძინათ პირველი შვილი, ქალიშვილი, სტორმი უებსტერი.
ადრეული ცხოვრება
ჟაკ ბერმონ უებსტერ II დაიბადა 1991 წლის 30 აპრილს, ჰიუსტონში, ტეხასში. ექვს წლამდე უებსტერი ცხოვრობდა ბებიასთან, საუზ პარკში, ჰიუსტონის სამხრეთ-ცენტრალურ ნაწილში, მისი საცხოვრებელი ადგილი იყო ახლოს კრიმინალებთან და ამან იქონია გავლენა მის ახალგაზრდობაზე. მოგვიანებით გადავიდა მისურში, საკუთარ მშობლებთან საცხოვრებლად. დედამისი მუშაობდა „ Apple “-ში ხოლო მამამისს ჰქონდა კერძო ბიზნესი. უებსტერის მამა აგრეთვე იყო სოულის ჟანრის მუსიკოსი, ხოლო მისი პაპა ჯაზის კომპოზიტორი. უებსტერმა 17 წლის ასაკში დაამთავრა ელკინსის უმაღლესი სკოლა უმაღლეს სკოლაში ყოფნის პერიოდში თამაშობდა მუსიკალურ თეატრში. მოგვიანებით უებსტერი სწავლობდა სან-ანტონიოში მდებარე ტეხასის უნივერსიტეტში, რომელიც სწავლის მეორე წელს მიატოვა, რადგან მთლიანად გადართულიყო საკუთარ მუსიკალურ კარიერაზე.
2008-2012 წლები, კარიერის დასაწყისი
უებსტერმა ჩამოაყალიბა დუეტი, დიდი ხნის მეგობარ ქრის ჰოლოვეისთან. ამ წლებში, სკოტმა და OG Chess-მა, რომელიც იყო მისი თანასკოლელი, შექმნეს ჯგუფი „თანაკლასელები“. მათ გამოქვეყნების ორი პროექტი, „Buddy Rich“ 2009 წელს და „Cruis'n USA“ 2010 წელს. 2012 წელს ჯგუფი დაიშალა, ამის მიზეზი კონფლიქტი იყო. კოლეჯის დატოვების შემდეგ სკოტი ჰიუსტონიდან ვაშინგტონში გადავიდა და დაიწყო მუშაობა მეგობარ მაიკ ვაქსთნ ერთად რომელიც იყო მფლობრელი მუსიკალური საიტისა „Illroots“. სკოტს ნიუ-იორკში გადასვლის შემდეგ მას საკუთარი მეგობრების სახლში, იატაკზე უწევდა ძილი და ძირითადად დროს ატარებდა ჯასთ ბლეიზის სტუდიაში. ამის შემდეგ სკოტი გადავიდა ლოს-ანჯელესში, სადაც იგი მოატყუა საკუთარმა მეგობარმა რომელიც მას სახლის შოვნაში დახმარებას დაპირდა. მას შემდეგ რაც მის მშობლებს ფინანსურად გაუჭირდათ სკოტს მოუწია დაბრუნებულიყო მშობლიურ ქალაქ ჰიუსტონში, სადაც იგი მშობლებმა სახლიდან გამოაგდეს. ამის შემდეგ სკოტი დაბრუნდა ლოს-ანჯელესში და დასახლდა მეგობართან რომელიც სწავლობდა სამხრეთ კალიფორნიის უნივერსიტეტში. სკოტს უწევდა დივანზე დაძინება. ატლანტელმა რეპერმა და „Grand Hustle Records“-ს მფოლობლემა T.I.-მ ერთხელ მოისმინა მისი სიმღერა, სახელად „Lights (Love Sick)“. მისი წარმომადგენლები დაუკავშირდნენ სკოტს და შესთავაზეს სტუდიაში შეხვედრა.
პირადი ცხოვრება
2017 წლის აპრილიდან სკოტი ხვდებოდა კაილი ჯენერს. 2018 წლის 1 თებერვალს გაჩნდა მათი პირველი შვილი, სტორმი უებსტერი.
სქოლიო
კატეგორია:დაბადებული 30 აპრილი კატეგორია:დაბადებული 1991 კატეგორია:ამერიკელი რეპერები
სამუხის ველის რკინის სადნობი სახელოსნო
სამუხის ველის რკინის სადნობი სახელოსნო — არქეოლოგიური ძეგლი მდებარეობს სამუხის ველის ცენტრში, პანტიხევის მარჯვენა მხარეს, მინდორში. თარიღდება ძვ. წ. I ათასწლეულის პირველი ნახევრით. აღმოჩნდა 2009 წელს ილიას სახელმწიფო უნივერსიტეტის მიერ ჩატარებულ არქეოლოგიური დაზვერვების დროს (ხელმძღვანელი კ. ფიცხელაური). სახელოსნოს (ფართობი 70 x 70 მ-მდე) ირგვლივ კარგად ჩანს წიდის მოზრდილი ფრაგმენტები.
მიხეილ ბურძგლას ქუჩა
მიხეილ ბურძგლას ქუჩა — ქუჩა თბილისში, საბურთალოს რაიონში (საბურთალო); სიმონ სხირტლაძის ქუჩიდან საირმის ქუჩამდე. წარმოიქმნა XX საუკუნის 40-იან წლებში და ოტო შმიდტის სახელი დაერქვა. 1995 წელს მიხეილ ბურძგლას სახელი ეწოდა.
ლიტერატურა
ბურძგლა
ქისათიბის დიატომიტის საბადო
ქისათიბის დიატომიტის საბადო — საბადო საქართველოში, ახალციხის მუნიციპალიტეტში, ურაველის ხეობაში. უნიკალური თვისებების მქონეა. საბადო აგებულია მიო-პლიოცენური ასაკის ვულკანოგენური ქანებით (გოდერძის წყება). წყების ზედა ნაწილში განლაგებულია დიატომიტის 5 ფენა, რომელთაგან ყველაზე მაღალხარისხოვანია ქვედა ფენა. მისი სისქე საბადოს სხვადასხვა უბანზე იცვლება 2,5-იდან 12,5 მ-მდე. საბადოზე არის დიატომიტის 4 სახეობა: ზოლიანი, ნაცრისფერი, ღია ნაცრისფერი და თეთრი. ამათგან ყველაზე მაღალხარისხოვანია თეთრი. ქისათიბის დიატომიტის საბადო ნედლეულს აწვდის ქიმიურ, საშენ მასალათა და მრეწველობის სხვა დარგებს. ბოლო წლებში დიატომიტს ამერიკული კომპანია Agate-Diatomite LLC ამუშავებს. დიატომიტი გამოიყენება: საფილტრე ფხვნილების სახით სამედიცინო ხსნარების, ღვინის, ლუდის, ხილის წვენების და სხვა გასასუფთავებლად; ქრომატოგრაფიისთვის მყარი მატარებლების დასამზადებლად; შემავსებლების სახით ლაქების, საღებავების, ტექნიკური რეზინის, ლინოლიუმის, ქაღალდის, სარეცხი საშუალებების დასამზადებლად; როგორც წვრილდისპერსული დანამატი მინერალურ სასუქებში, პოლიმერულ კომპოზიტებში, ჰერმეტიკებში; როგორც სორბენტი ლაქტამური წყლების გასასუფთავებლად სინთეზური ბოჭკოს წარმოებაში. ქისათიბის დიატომიტის საბადო ყოფილ სსრკ-ში იყო უდიდესი დიატომიტის საბადო; გააჩნია დიდი მარაგები (7,9 მლნ. ტონა, 1981). დღეს საბადოს მარაგი 7 623.6 მ³ აღწევს.
სქოლიო
კატეგორია:საქართველოს საბადოები
ნატბეურის ნამოსახლარი გორა
ნატბეურის ნამოსახლარი გორა — არქეოლოგიური ძეგლი საქართველოში, დედოფლისწყაროს მუნიციპალიტეტში. მდებარეობს გორაზე, რომელსაც სამხრეთით ესაზღვრება მდინარე იორი, ჩრფილოეთ-დასავლეთით კი — არეულებად წოდებული ადგილი თარიღდება ძვ. წ. II ათასწლეულის მეორე ნახევრით, მიაკვლია არქეოლოგიური კვლევის ცენტრის კახეთის არქეოლოგიური ექსპედიციის შირაქის არქეოლოგიურმა რაზმმა. ნამოსახლარის სამხრეთ ფერდობი ჩარეცხილია, ძეგლზე აიკრიფა ქვის თოხები. შავად და მორუხოდ გამომწვარმა კერამიკული ჭურჭლისა და სხვადასხვა ფორმის ქვის იარაღები. მოპოვებული არქეოლოგიური მასალა დაცულია საქართველოს ეროვნული მუზეუმის გურჯაანის ისტორიულ-ეთნოგრაფიულ საცავში.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
სატიპოს რაიონი
სატიპოს რაიონი (Distrito de Satipo) — რაიონი პერუში, ხუნინის რეგიონის სატიპოს პროვინციაში. მდებარეობს ზღვის დონიდან 632 მეტრზე. 2007 წლის მონაცემებით, მოსახლეობა 33 508 ადამიანს შეადგენდა, სიმჭიდროვე 46 ადამიანი კმ²-ზე. ფართობი 732.02 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:სატიპოს პროვინციის რაიონები
ჯორჯ ბუშის ქუჩა
ჯორჯ ბუშის ქუჩა — ქუჩა თბილისში, ისნის რაიონში (ავლაბარი); მელაანის I შესახვევიდან კახეთის გზატკეცილამდე. წარმოიქმნა XX საუკუნის I ნახევარში. 20-იან წლებამდე ფერმა-ავლაბრის IX ქუჩა ერქვა, შემდეგ მელაანის ქუჩა დაერქვა. 2005 წელს ჯორჯ ბუშის სახელი ეწოდა.
ლიტერატურა
ბუში
ფათალიქენდი
ფათალიქენდი (Fətəlikənd) — სოფელი აზერბაიჯანში,  საათლის რაიონში. მოსახლეობის რაოდენობა 2944კაცი.
რესურსები ინტერნეტში
კატეგორია:საათლის რაიონის სოფლები
ფიჭვიანის ნასოფლარი
ფიჭვიანის ნასოფლარი — არქეოლოგიური ძეგლი თიანეთის მუნიციპალიტეტის სოფელ ფიჭვიანიდან 1 კილომეტრზე, საჯვარეში. განეკუთვნება შუა საუკუნეებს. ტერიტორიაზე დადასტურდა ნასახლარი ბუდეები. იქვე შემორჩენილია რიყისა და ნატეხი ქვით ნაგები ეკლესიის სამხრეთ კედლის ორი რიგი.
ჩიხტი-კოპი
ჩიხტი-კოპი — ძველი ქართული სამოსის ნაწილი, თავსაბურავი. შედგება ორი ნაწილისაგან: ჩიხტისა და კოპისაგან.
ჩიხტი არის თავზე დასადები მუყაოს ან ხის ბრტყელი რკალი თხემისკენ დაქანებული, რომელზეც გადაკრულია შუბლსაკრავი, ანუ თავსაკრავი. ეს თავსაკრავი ფარჩის ან ხავერდის სხვადასხვა ფერის ქსოვილის ვიწრო ოთხკუთხა ზოლია, მოქარგული ანდა შემკული შუბლის ქინძისთავით, ზოგჯერ მძივებით.
კოპი არის ბოლოებწაწვეტებული, ბამბით გამოტენილი ფერადი ფარჩის ან აბრეშუმის ქსოვილის ნახევარრკალი. მას დებენ ჩიხტის შიგნით, რათა ზედ ქინძისთავებით ლეჩაქი დაამაგრონ.
რესურსები ინტერნეტში
კატეგორია: თავსაბურავები კატეგორია:ქართული ტანსაცმელი
ჟილინა
ჟილინა (Žilina, Zsolna, Sillein, Żylina) — ქალაქი ჩრდილო-დასავლეთ სლოვაკეთში, მდებარეობს მდინარე ვაგის ნაპირზე, ზღვის დონიდან 342 მ სიმაღლეზე. ჟილინის მხარის ადმინისტრაციული ცენტრი. ქალაქის მოსახლეობა 2014 წლის 31 დეკემბრის მდგომარეობით 81.155 მაცხოვრებელს შეადგენს. საავტომობილო და სარკინიგზო გზების კვანძი. XV საუკუნეში ჟილინა იყო ჰუსიტური მოძრაობის ცენტრი. პირველად მოიხსენიება 1297 წელს. 1327 წელს მოიპოვა ქალაქის სტატუსი. XIII საუკუნის ბოლოს ჟილინა დაიწვა ძლიერი ხანძრის შედეგად. XV საუკუნიდან განვითარდა. 1686 წელს დაიწყო ქალაქის კონტრეფორმაცია. XVIII საუკუნეში ძლიერ დაზარალდა ხანძრისა და ეპიდემიის გამო. არის უნივერსიტეტი.
ისტორია
რეგიონში პირველად მეხუთე საუკუნეში დასახლდნენ სლავები. პირველი სლავური ქალაქური დასახლება ჟილინას ტერიტორიაზე მეცხრე საუკუნით თარიღდება. ქალაქი პირველად მოხსენიებულია 1297 წელს, ხოლო 1327-ში კი უკვე ქალაქის სტატუსი მოიპოვა.
სქოლიო
კატეგორია:სლოვაკეთის ქალაქები
კოლხური დაფნა
კოლხური დაფნა, კეთილშობილი დაფნა (Laurus nobilis) — დაფნის ერთ-ერთი სახეობა, რომელიც კოლხეთის დაბლობის მკვიდრია. ამჟამად მას აწარმოებენ სამეგრელოში, ხობისა და სენაკის მუნიციპალიტეტში; იმერეთში — ქუთაისში, სამტრედიის, ვანისა და თერჯოლის მუნიციპალიტეტებში; გურიაში — ოზურგეთის, ლანჩხუთისა და ჩოხატაურის მუნიციპალიტეტებში.
რეგიონისთვის დამახასიათებელ ზომიერ, ნოტიო კლიმატის პირობებში დაფნის ხეები უძველესი დროიდან ბუნებრივ ტყებშიც იზრდება და კულტურული ფორმით აშენებდნენ. დაფნის ფოთოლს ორ წელიწადში ერთხელ კრეფენ. საბჭოთა პერიოდში მრავლად იყო დაფნის ბაღები; დაფნის მშრალი ფოთოლი ექსპორტზე გაქონდათ საბჭოთა კავშირის სხვადასხვა ქვეყნებში, უმეტესად რუსეთში.
სქოლიო
კატეგორია:ქართული სამზარეულო
დედოფლისწყაროს პირველი ნამოსახლარი
დედოფლისწაროს  პირველი ნამოსახლარი — არქეოლოგიური ძეგლი. მდებარეობს ქალაქ დედოფლისწყაროს დასავლეთით, ორიოდ კილომეტრზე, ე. წ. ორი ძმის მთის დასავლეთით, 300 მეტრზე. თარიღდება ძვ. წ. I ათასწლეულის ბოლო საუკუნით.
აღმოჩნდა 2009 წელს, ილიას სახელმწიფო უნივერსიტეტის არქეოლოგიური დაზვერვების დროს (ხელმძღვანელი კ. ფიცხელაური). დაზიანებულია მიწის დამუშავების გამო.
აკრეფილი მასალა (ყვითლად გამომწვარი კერამიკის ფრაგმენტები), რომელიც დიდ ფართობზე იყო გაბნეული. დაცულია ილიას სახელმწიფო უნივერსიტეტში.
მორინიუსი (გოიასი)
მორინიუსი (Morrinhos) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 771 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ მეია-პონტის შემადგენლობაში.
2010 წლის მონაცემებით, მოსახლეობა 41 460 ადამიანს შეადგენდა, მოსახლეობის სიმჭიდროვე 14.57 კმ²-ზე. ფართობი 2 846 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
სისტემური პროგრამული უზრუნველყოფა
სისტემური პროგრამული უზრუნველყოფა — კომპიუტერის პროგრამული უზრუნველყოფა, რომელიც სხვა პროგრამული უზრუნველყოფებისთვის მომსახურებების მისაწოდებლადაა გამიზნული. სისტემური პროგრამული უზრუნველყოფის მაგალითებია ოპერაციული სისტემები, გამოთვლითი მეცნიერების პროგრამული უზრუნველყოფა, თამაშის ძრავები, სამრეწველო ავტომატიზაცია და „პროგრამული უზრუნველყოფა, როგორც მომსახურება“ გამოყენებითი პროგრამები.
სისტემური პროგრამული უზრუნველყოფისგან გასხვავებით, პროგრამული უზრუნველყოფა, რომელიც მომხმარებელს ტექსტური დოკუმენტების შექმნის, თამაშის, მუსიკის მოსმენის და ვებ-ბრაუზერით ინტერნეტის დათვალიერების საშუალებას აძლევს, ეწოდება გამოყენებითი პროგრამული უზრუნველყოფა.
ოპერაციული სისტემები
ოპერაციული სისტემა (ცნობილი მაგალითები: Microsoft Windows, Mac OS X and Linux), ისეთი დავალებების შესრულებით, როგორიცაა მეხსიერებასა და დისკებს შორის მონაცემების გადაცემა და დისპლეიზე გამომავალი მონაცემების გადმოცემა კომპიუტერის ნაწილებს ერთად მუშაობის საშულებას აძლევს. ის უზრუნველყოფს პლატფორმას (აპარატურული უზრუნველყოფის აბსტრაქციის ფენას) მაღალი დონის პროგრამული უზრუნველყოფებისა და გამოყენებითი პროგრამებისთვის.
ოპერაციული სისტემის მთავარი შემადგენელი ნაწილი ბირთვია. ის გამოყენებითი პროგრამებისთვის (მათ შორის ზოგიერთი სისტემური პროგრამული უზრუნველყოფისთვის) გამოყენებითი პროგრამირების ინტერფეისს და მოწყობილობის დრაივერების ინტერფეისს განსაზღვრავს.
მოწყობილობის დრაივერები, მათ შორის კომპიუტერის BIOS და ფიქსირებული პროგრამული უზრუნველყოფა კომპიუტერთან დაკავშირებული ან მასში ჩადგმული აპარატურის არსებითი ფუნქციურობის საშუალებას იძლევიან.
სამომხმარებლო ინტერფეისი „მომხმარებლებს კომპიუტერთან ურთიერთმოქმედების საშუალებას აძლევს“. ეს ხდება ბრძანებების სტრიქონის ინტერფეისის (CLI) ან, 80-იანი წლების შემდეგ მომხმარებლის გრაფიკული ინტერფეისის გამოყენებით (GUI). ვინაიდანაც ეს ოპერაციული სისტემის ის ნაწილია, რომელთანაც მომხმარებელი პირდაპირ ურთიერთმოქმედებს, ის შეიძლება სისტემური პროგრამული უზრუნველყოფის ნაცვლად გამოყენებით პროგრამად ჩაითვალოს.
სქოლიო
კატეგორია:სისტემური პროგრამული უზრუნველყოფა
BoA
BoA (BoA, სრული სახელი კვონ ბოა 권보아, დ. 5 ნოემბერი, 1986 ) — კორეელი მომღერალი, ცნობილი სამხრეთ კორეასა და იაპონიაში. დაიბადა და გაიზარდა ქალაქ კურიში, პროვინცია გიოგიდო, სამხრეთი კორეა. ფართო პოპულარობა მომღერალთან S.M.Entertainment-თან კონტრაქტის ხელმოწერის შემდეგ მიიღო, კომპანიამ იპოვა ის მაშინ როდესაც იგი ძმასთან ერთად მოვიდა „ნიჭების საძებნელ“ ქასთინგზე.
მომღერლის შემოქმედება
left|200px|thumb მომღერლის შემოქმედებაში მკაფიოდ ჩანს დასავლური ჰიპ-ჰოპის - და R&B შემრულებელების ზეგავლენა ისეთების როგორიცაა ნელი და ჯანეტ ჯექსონი, ასევე BоА-ს ბევრი სიმღერა ასევე არ გამოდის ამ ორის სტილის ჩარჩოებიდან. მუსიკისა და ტექსტის საავტორო უფლებები, როგორც წესი ენიჭება თვითონ მას. თავდაპირველად მომღერალმა ტექსტების წერა საკუთარი ალბომისთვის Listen to My Heart დაიწყო, რომლისთვისაც სიმღერა „Nothing’s Gonna Change-ის“ ტექსტი ზედმიწევნით თვითონ შექმნა.
დებიუტი და კარიერის დასაწყისი
1998 წელს BoA თან ახლდა საკუთარ ძმას SM Entertainment-ის მოსმენაზე. მაგრამ მის მაგივრად SM Entertainment-მა კონტრაქტი BoA-ს შესთავაზა. ორი წლის განმავლობაში გოგონა ცდილობდა საკუთარი შესაძლებლობების გაუმჯობესებას და ემზადებოდა დებიუტისთვის. 2000 წელს, 13 წლის ასაკში, BoA-ს ჰქონდა დებიუტი მუსიკალურ სცენაზე. 2000 წლის 25 აგვისტოს შედგა შემსრულებლის სადებიუტო სინგლის რელიზი, სახელწოდებით „ID; Peace B“. ალბომი ძალიან წარმატებული გამოდგა. შევიდა Top 10 of the South Korean charts-ში და გაიყიდა 156,000 ასლი. იმავე წელს ის აწერს ლეიბლ Avex Trax-ის კონტრაქტს და იწყებს იაპონური დებიუტისთვის მზადებას. 2001 წლის დასაწყისში BoA უშვებს პირველ მინი-ალბომს „Don’t Start Now“.
გოგონამ ვერ შეძლო სკოლის დამთავრება იაპონური დებიუტისთვის მზადების გამო. BoA-ს მშობლები უარზე იყვნენ, არ სურდათ მომღერლის პოპულარობა, თუმცა მიუხედავად ამისა მათ მიიღეს შვილის გადაწყვტლება. კორეული მინი-ალბომის რელიზის შემდეგ, იგი უშვებს იაპონურ სადებიუტო სინგლს, რომელიც გახდა „ID; Peace B-ის“ გადაკეთებული ვერსია. 2002 წლის 13 მარტს, BoA-მ გამოუშვა პირველი იაპონური მინი-ალბომი სახელწოდებით „Listen to my heart“. ამ ალბომისთვის მომღერალმა სიმღერა თვითონ დაწერა, რითაც თავი არა მხოლოდ როგორც შემსრულებელი წარმოადგინა არამედ როგორც კომპოზიტორიც.
2003—2008
2003 წლის დასასრულს, BoA იღებს ხანმოკლე შესვენებას იაპონიაში და ბრუნდება კორეულ სცენაზე მეორე მინი-ალბომით „Miracle“. 2004 წელს მომღერალი უშვებს მეოთხე კორეულ ალბომს „My Name“. ალბომში შევიდა ორი სიმღერა, რომელიც შესრულებული იყო ჩინურ ენაზე.
2004 წლამდე გოგონა დიდი ძალისხმევით მუშაობდა იაპონიაში. გამოუშვა სამი ალბომი და ხუთი სინგლი. ბოლო ალბომის მხარდასაჭერად, BoA-მ ჩაატარა ტური „Live Concert Tour 2004: Love & Honesty“.
2006—2008 წლების პერიოდში, მომღერალი ისევ დიდ ყურადღებას უთმობს იაპონიას. 2006 წლის თებერვალში, BoA უშვებს ახალ იაპონურ ალბომს „Outgrow“, იმავე წლის შუა პერიოდში სინგლი „Key of Heart-ის“ კორეული ვერსიის რელიზი შედგა. სექტემბრის ბოლოდან ოქტომბრის ბოლომდე BoA ატარებს მეორე იაპონურ ტურს სახელწოდებით „Zepp tour, B0A The Live“. 2007 წლის დასაწყისში, BoA უშვებს მეხუთე სტუდიურ ალბომს იაპონური ასპარეზისთვის. „Made in Twenty (20)“, რომლის მხარდასაჭერადაც ატარებს კიდევ ერთ ტურს იაპონიაში. 2008 წელს, ის უშვებს მეექვსე სტუდიურ ალბომს „The Face“. ამ მომენტიდან, BoA ატარაებს არაოფიციალურ მეტსახელს კორეულ მუსიკალურ ინდუსტრიაში — „ქეიპოპის დედოფალი“.
2008—2011
2008 წელს, BoA-ს ჰქონდა დებიუტი ამერიკულ მუსიკალურ სცენაზე ლეიბლ SM Entertainment USA-ის ქვეშ. 21 ოქტომბერს გამოვიდა ვიდეო ამერიკულ სადებიუტო სინგლზე „Eat You Up“. 11 ნოემბერს თვითონ სინგლის რელიზი შედგა. 2009 წლის 17 მარტს გამოვიდა მომღერლის ამერიკული ალბომი, სახელწოდებით „BoA“. 18 მარტს გოგონამ წარმოადგინა კრებული ალბომი „BEST & USA“, რომელშიც იაპონური და ინგლისური სიმღერები შევიდა. 2009 წლის შუამდე BoA დაკავებული იყო ამერიკული პრომოუშენით და პარალელურად ინგლისური ენის გაუმჯობესებას უთმობდა დროს.
2009 წლის ოქტომბერში შემსრულებელი ბრუნდება იაპონიაში სინგლით „Bump Bump!“. კიდევ ერთი სინგლის გამოშვებით „Mamoritai: White Wishes“, BoA-მ ჩაატარა დიდი საშობაო კონცერტი. 2010 წლის თებერვალში შემსრულებელი უშვებს მეშვიდე იაპონურ ალბომს „IDENTITY“.
დებიუტიდან მეათე წლისთავისთვის, BoA ბრუნდება კორეულ სცენაზე მეექვსე ალბომით „Hurricane Venus“. პრომოუშენის შემდეგ მომღერალი კვლავ ბრუნდება აშშ-ში. 2011 წელს BoA ითამაშა მთავარი როლი ამერიკულ საცეკვაო ფილმში „COBU 3D“.
თავისი მოღვაწების პერიოდში 2000—2011 წლები, მან გამოუშვა: ცხრა კორეული ალბომი (მინი-ალბომების შათვლით), ერთი ამერიკული, შვიდი იაპონური, ორი რემიქს-ალბომი და სამი სპეციალური ალბომი რომელშიც შევიდა შემსრულებლის საუკეთესო სიმღერები სხვადასხვა ენებზე.
2012 — 2014
ასევე მომღერალი გადაიღეს ფილმში, „ნაბიჯი წინ 2: დაიჭირე მომენტი 3D“.
2014 წლის მაისში Avex Trax განაცხადა, რომ BoA გამოუშვებს თავის 37-ე იაპონურ სინგლს, „Masayume Chasing“. ის გამოვიდა 2014 წლის 23 ივლისს და იყენებოდა, როგორც ანიმე Fairy Tail-ის გარეკანი.
2015-დღემდე
2014 წლის 31 დეკემბერს, გამოაცხადეს, რომ BoA გამოუშვებს თავის მერვე კორეულ ალბომს სადღაც 2015 წელს თავისი მეთხუთმეტე დებიუტის წლისთავის აღსანიშნავად.
30 აპრილს გამოაცხადეს რომ მომღერლის მერვე სტუდიური ალბომი, სახელწოდებით Kiss My Lips, გამოვიდოდა 12 მაისს. BoA თავისი ალბომის ჩაწერისას მონაწილეობა მიიღო როგორც კომპოზიტორმა და პროდიუსერმა, ასევე თვითონ იყო ტექსტების ავტორი.
2016 წლის 14 ივნისს დამტკიცებული იყო, რომ BoA ითანამშრომლებს კორეულ რეპერთან Beenzino-სთან პროექტი „SM Station-ის“ SM Entertainment ფარგრლებში. დუეტმა გამოუშვა მეთვრამეტე სინგლი „No Matter What“ 16 ივნისს კორეული დროით შუაღამეს.
დისკოგრაფია
კორეული დისკოგრაფია
იაპონური დისკოგრაფია
ინგლისური დისკოგრაფია
სქოლიო
კატეგორია:დაბადებული 5 ნოემბერი კატეგორია:დაბადებული 1986 კატეგორია:სამხრეთ კორეელი მომღერლები კატეგორია:სამხრეთ კორეელი მსახიობები
სუინინი
იმპერატორი სუინინი (垂仁天皇; დ. 1 იანვარი, ძვ. წ. 69 — გ. 14 ივლისი, 70) — იაპონიის იმპერატორი მემკვიდრეობის ტრადიციული წესის მიხედვით. ისტორიკოსები იმპერატორ სუინინს მოიხსენიებენ, როგორც ლეგენდარულ პიროვნებას.
იმპერატორის ცხოვრების და მმართველობის წელი უცნობია. ადრეული ხანის იმპერატორების პირობითი სახელები არ იყო მიღებული „ტრადიციული წესით“ იმპერატორ კამუს მმართველობამდე, რომელიც იამატოს დინასტიის 50-ე მონარქი იყო.
გუკანშო წერდა, რომ სუინინი მართავდა მაკიმაკუს ტამაკი ნო მიას სასახლიდან, რომელიც დღეს იამატოს პროვინციის სახელით არის ცნობილი.
ისტორიკოსების აზრით სუინინი უდავოდ ლეგენდის ნაწილია. კოძიკი მის შესახებ მარტო სახელს და გენეოლოგიას წერს. გუკანშო წერს, რომ სუინინი იმპერატორ სუძინის და მისი მეუღლის, სუკულიტო საკაიამასის მესამე შვილი იყო.
სქოლიო
კატეგორია:დაბადებული 1 იანვარი კატეგორია:დაბადებული ძვ. წ. 69 კატეგორია:გარდაცვლილი 14 ივლისი კატეგორია:გარდაცვლილი 70 კატეგორია:იაპონიის მითური იმპერატორები
ბიპაშა ბასუ
ალტ=ბიპაშა ბასუ|მინი|ბიპაშა ბასუ ბიპაშა ბასუ (ინგლ. Bipasha Basu, ჰინდი बिपाषा बासु, დ. 7 იანვარი, 1979) ასევე ცნობილია როგორც ბიპაშა ბასუ სინგჰ გროვერი — ინდოელი მსახიობი და მოდელი.
ბიოგრაფია
ალტ=მეუღლესთან ერთად|მარცხნივ|მინი|ბოპაშა ბასუს და კარან სინგჰ გროვერის ქორწილის ფოტო მინი ალტ=ბიპაშა ბასუ დიდი ინდური საქორწილო წიგნის პრეზენტაციაზე (5)|მინი|ბიპაშა ბასუ დიდი ინდური საქორწილო წიგნის პრეზენტაციაზე ბიპაშა ბასუ დაიბადა 1979 წლის 7 იანვარს დელიში, ბენგალურ ოჯახში. სახელი "ბიპაშა" შეიძლება ითარგმნოს როგორც "ძლიერი ბნელი სურვილი“.მოგვიანებით, ოჯახი საცხოვრებლად კალკუტაში გადავიდა, სადაც ბიპაშამ პირველი წარმატებული ნაბიჯები გადადგა სამოდელო ბიზნესში. ბიპაშას ორი და ჰყავს - ბიდიშა და ბიჯოეტა. ბავშვობაში კანის მუქი ფერის გამო შეუხედავს უწოდებნდენ. მსახიობი სრულყოფილად  ფლობს ჰინდის, ინგლისურ და ბენგალურ ენებს.
სკოლაში გატაცებული იყო კალათბურთით. ოცნებობდა ექიმობაზე. სკოლის დამთავრების შემდეგ მუშაობდა ვაჭრობის სფეროში. დაკავდა ბუღალტერრით. კალკუტაში მენეჯმენტის საფუძვლების შესწავლაც კი დაიწყო, თუმცა კალკუტის სასტუმროში ბიპაშას იღბლიანმა შეხვედრამ აგენტ მეჰრ ჯესიასთან, რომელსაც თავის ნათლიად თვლის,  სრულიად შეცვალა მისი გეგმები.
16 წლის ასაკში ბიპაშამ გაიმარჯვა მოდელების  Godrej Cinthol Supermodel კონკურსში.
17 წლის ასაკში მონაწილეობა მიიღო ფლორიდაში გამართულ მოდელების საერთაშორისო კონკურსში Ford Supermodel of the world, სადაც მესამე ადგილი დაიკავა. ბიპაშა მიიწვიეს ნიუ-იორკში. აქ მან  მონაწილეობა მიიღო ავტომობილ ფორდის სარეკლამო კამპანიაში და მისი ფოტოები გამოჩნდა პრიალა ჟურნალების გარეკანზე.
ბიპაშას შეეძლო გამხდარიყო საერთაშორისო კლასის  ტოპმოდელი, მაგრამ სამშობლოსადმი ნოსტალგიის გამო ინდოეთში დაბრუნდა, სადაც განაგრძო რეკლამებში მონაწილეობა და პოდიუმზე გამოსვლა.
ბოლივუდის კინემატოგრაფიაში ბიპაშა სრულიად შემთხვევით მოხვდა, მაგრამ პირველივე ფილმი „უცნობი მზაკვარი“,( 2001, რეჟ.აბას მასტანი) მისთვის იღბლიანი გამოდგა. მსახიობმა მიიღო  ჯილდო Filmfare Award ქალის როლის საუკეთესო სადებიუტო შესრულებისათვის.
მსახიობობის გარდა, ბიპაშა გატაცებულია ფიტნესით. 2006 წელს მან ფიტნეს ინსტრუქტორ მარკ ენტონისთან ერთად გამოუშვა DVD ფიტნეს პროგრამით.
2015 წელს გამოვიდა საშინელებათა ფილმი „მარტოობაში“, 2007 წლის ამავე სახელწოდების ტაილანდური ფილმის რიმეიკი მასში ბასუ თამაშობდა სიამის ტყუპებს, რომელთაგან ერთი გარდაიცვალა განცალკევების ოპერაციის დროს.
პირადი ცხოვრება
ფილმის გადასაღებ მოედანზე მსახიობმა გაიცნო ყოფილი ტელე და იმ დროისათვის კინომსახიობი კარან სინგჰ გროვერი, ფილმის გადაღების შემდეგ მათ დაუწყეს ურთიერთობა და 2016 წლის 30 აპრილს იქორწინეს. გროვერისთვის ეს მესამე ქორწინებაა, თავად ბიპაშასთვის კი პირველი.
მედია რეიტინგი
2011 წელს The Times of India -ს მონაცემებით ბიპაშა ბასუ ინდოეთი ს 50 ყველაზე სასურველი ქალების რეიტინგში მე -8 ადგილზე დაიკავა, 2012 წელს მე -13, ხოლო 2013 წელს- მე -7. ბრიტანულმ ა ჟურნალმა Eastern Eye  2005 და 2007 წლებში დაასახელა "აზიის ყველაზე სექსუალურ ქალად".
სქოლიო
კატეგორია:მსახიობები კონტინენტის მიხედვით კატეგორია:მოდელები ეროვნების მიხედვით კატეგორია:ინდოელი მსახიობები
ბერსუათი (აყმოლის ოლქი)
ბერსუათი (Бірсуат, 2007 წლამდე რაზდოლნოე ) — აული ყაზახეთში, აყმოლის ოლქის არშალის რაიონში. ბერსუათის სასოფლო ოკრუგში ცენტრი. მდებარეობს რაიონის ცენტრ არშალიდან დაახლ. 30 კმ-ით სამხრეთით. ატოკ კოდი — 113437100.
ისტორია
სოფელი ბერსუათი დაარსდა 1943 წელს.
მოსახლეობა
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1006 კაცს, რომლის 35% ეთნიკურად რუსი იყო, ხოლო 26% — ყაზახი.
1999 წელს აულში ცხოვრობდა 778 ადამიანი (382 მამაკაცი და 396 ქალი). 2009 წლის აღწერის მონაცემებით, მისი მოსახლეობა 717 ადამიანს შეადგენს (355 მამაკაცი და 362 ქალი).
ვლადიმერ დგებუაძე
ვლადიმერ დგებუაძე (დ. 2 ოქტომბერი, 1970, სოხუმი) — ქართველი ძიუდოისტი. მსოფლიოს ბრინჯაოს პრიზიორი. ახალგაზრდებში ევროპის ჩემპიონი (1989, 71 კგ; ათენი, საბერძნეთი) და მსოფლიოს ჩემპიონი (1990, 71 კგ; დიჟონი, საფრანგეთი). ევროპის ორგზის ჩემპიონი (1989, გუნდური; ვენა, ავსტრია; 1993, 71 კგ; ათენი, საბერძნეთი). სსრკ სპორტის ოსტატი, სსრკ საერთაშორისო კლასის სპორტის ოსტატი, 1996 წლის ატლანტის ოლიმპიადის მონაწილე (X ადგილი). მოგებული აქვს მრავალი საერთაშორისო ტურნირი.
რესურსები ინტერნეტში
კატეგორია:დაბადებული 2 ოქტომბერი კატეგორია:დაბადებული 1970 კატეგორია:ქართველი ძიუდოისტები კატეგორია:სოხუმში დაბადებულები კატეგორია:საბჭოთა კავშირის სპორტის ოსტატები კატეგორია:საბჭოთა კავშირის საერთაშორისო კლასის სპორტის ოსტატები
გენიშქენდი
გენიშქენდი (Genişkənd) — სოფელი აზერბაიჯანში, საათლის რაიონში. მოსახლეობის რაოდენობა 603 კაცი.
სქოლიო
კატეგორია:საათლის რაიონის სოფლები
გომუშჩუ (მრავალმნიშვნელოვანი)
გომუშჩუ შეიძლება აღნიშნავდეს:
მიხეილ ბუხაიძის ქუჩა
მიხეილ ბუხაიძის ქუჩა — ქუჩა თბილისში, ჩუღურეთის რაიონში (ჩუღურეთი); მაქსიმ გორკის ქუჩიდან სამრეკლოს ქუჩამდე. წარმოიქმნა XIX საუკუნის 70-იან წლებში. თბილისის 1876 წლის გეგმაზე დატანილია როგორც ჩუღურეთის ქუჩა, 1934 წლის გეგმაზე — როგორც არსენალის გზატკეცილი. მიხეილ ბუხაიძის სახელი ეწოდა 1965 წელს. აქვს 1 შესახვევი. (თბილისის 1934 წლის გეგმაზე დატანილია როგორც არსენალის შესახვევი, შემდეგ ჩუღურეთის I შესახვევი ერქვა). მიმდინარეობს ქუჩის რეკონსტრუქცია.
მიხეილ ბუხაიძის II შესახვევი
მიხეილ ბუხაიძის II შესახვევი — შესახვევი თბილისში, ჩუღურეთის რაიონში (ჩუღურეთი); წმინდა ნიკოლოზის ქუჩიდან დოქის შესახვევამდე. წარმოიქმნა XIX საუკუნეში. თბილისის 1934 წლის გეგმაზე დატანილია როგორც ჩუღურეთის შესახვევი, შემდეგ ჩუღურეთის II შესახვევი ერქვა.
ლიტერატურა
ბუხაიძე